Reacția lui Navalnîi după ce Putin l-a acuzat că s-a otrăvit singur: "L-am gătit în bucătărie".
Navalnîi l-a luat peste picior pe Putin după ce acesta i-a sugerat lui Macron că opozantul rus s-ar fi otrăvit singur. "O versiune bună. Cred că merită cel mai atent studiu. Am gătit "Novichok" în bucătărie", scrie Navalnîi pe Instagram. Procurorii ruși au anunțat că nu se impune o anchetă penală privind îmbolnăvirea subită a lui Aleksei Navalnîi.
Marți, Le Monde a comunicat conținutul unei convorbiri telefonice în care Vladimir Putin i-a sugerat omologului său francez Emmanuel Macron că Navalnîi s-ar fi otrăvit singur.Imediat după asta, într-o postare pe Instagram, Navalnîi l-a luat peste picior pe președintele rus."O versiune bună. Cred că merită cel mai atent studiu. Am gătit "Novichok" în bucătărie. Am luat o înghițitură mică în avion pentru a muri într-un spital din Omsk și pentru a ajunge la o morgă de acolo. Iar Putin mi-a dat planurile peste cap", scrie el. Potrivit Le Monde, Putin l-ar fi descris pe Aleksei Navalnîi ca fiind "un scandalagiu de pe internet". Totodată, liderul de la Kremlin i-ar fi spus lui Macron că autoritățile ruse nu pot să deschidă o anchetă în cazul otrăvirii lui Navalnîi din motiv că nu dispun de rezultatele oficiale ale analizelor care i-au fost făcute acestuia în Germania.